आपको ऐसा लग सकता है कि हर दिन वर्कआउट करने से आपकी बाइसेप्स और भी ज्यादा बड़ी होंगी, लेकिन आपकी मसल वर्कआउट के बीच के रेस्ट पीरियड में ही मजबूत होती हैं, जब उनके पास रिकवर करने का समय होता है तब। समय के साथ वो बड़ी होती जाती हैं ताकि वो और ज्यादा वजन उठा सकें।  सबसे अच्छे रिजल्ट के लिए अपनी बाइसेप्स को हफ्ते में दो से ज्यादा बार ट्रेन न करें। जिस दिन आप बाइसेप्स की एक्सरसाइज नहीं कर रहे हैं, उस दिन आप बाकी बॉडी पार्ट्स को ट्रेन कर सकते हैं। बहुत ज्यादा देर तक ट्रेनिंग करने से मसल्स पर जोर पड़ता है जिससे इंजरी हो सकती है, और आपकी मसल ग्रोथ धीमी हो सकती है। 15 से 30 मिनट की ट्रेनिंग बिना इंजरी के मसल बनाने के लिए काफी है, खासकर जब आप सिर्फ बाइसेप्स पर फोकस कर रहे हैं। कुछ महीनों की बाइसेप्स ट्रेनिंग, मसल मेमोरी बनाने, और बाइसेप्स को थोड़ा ताकतवर बनाने के बाद, आप पूरी ताकत से वर्कआउट कर सकते हैं। हर सेशन में जितना आपसे हो सके उतना जोर लगाएं ताकि आपकी मेहनत रंग लाए। छः से आठ रेप्स के लिए जितना भारी वजन आप उठा सकें, उतना उठाइये ताकि आपके सेशन हाई-इंटेंसिटी के हो सकें। बॉडी बिल्डर इस मेथड को "“ट्रेनिंग टू फेलियर (training to failure)" कहते हैं क्योंकि आप इतना भारी वजन चुनते हैं जिससे धीरे-धीरे एक ऐसा वक़्त आएगा कि आप दूसरी रेप नहीं कर पाएंगे।  अपना "ट्रैन टू फेलियर" वाला वजन ढूँढ़ें जो कि इतना होगा कि आप उससे 6 से 8 रेप्स से ज्यादा नहीं कर पाएंगे। अगर आप बिना थके या "फेल" हुए कई सेट्स कर लेंगे तो आपको वजन बढ़ाने की जरूरत है। अगर आप बिना रुके एक या दो रेप्स भी नहीं कर पाएंगे तो वजन कम कर लें। आपका ट्रेन टू फेलियर वाला वजन आपकी मसल्स की ताकत बढ़ने के साथ बढ़ता जाएगा। हर हफ्ते-दस दिन में आधा से एक किलो वजन बढ़ा दें,  या वजन चुनने के लिए ऊपर बताए तरीके का इस्तेमाल करें। आपका ट्रेन टू फेलियर वेट ऐसा वेट होना चाहिए जिसे आप सही फॉर्म में उठा सकें। सही फॉर्म में रहने से आपकी बाइसेप्स किसी भी तरह की इंजरी से बच जातीं हैं और ऐसा करने से वही मसल बनेगी जिसे आप बनाना चाहते हैं।  वजन को झटके से न उठाएं; कंट्रोल्ड (controlled) तरीके से एक्सरसाइज करें। उन्हें झटके से नीचे गिरने देने की बजाय धीरे-धीरे नीचे लाएं। अगर आपको लगे कि आप सही फॉर्म में कुछ रेप्स से ज्यादा नहीं कर पा रहे, तो आप ज्यादा वजन उठा रहे हैं। हल्के वजन से शुरुआत करें और अपनी ताकत को धीरे-धीरे बढ़ाते रहें। सेट्स के बीच में मसल्स को रेस्ट देने के लिए एक से दो मिनट का ब्रेक लें।
لا تتمرن كل يوم. قلل مدة التمارين. ابذل قصارى جهدك في التمرين. العب التمارين بالطريقة الصحيحة.